cyanic-selkie/wikianc huggingface dataset:
Lewensiklus van die tier
Einde van die lewensiklus
Navorsing in Chitwan, Nepal bevind 34% welpies haal nie hul eerste jaar nie; die vrektesyfer in die tweede jaar is 29%. In die eerste jaar vrek 73% van die hele werpsel weens faktore soos oorstroming, brand of welpies wat doodgemaak word. Laasgenoemde rede is die vernaamste doodsoorsaak by welpies onder een jaar oud: die welpies word soms deur ander mannetjies gedood wat die grondgebied van hulle vaders afneem of binnedring. In die tweede jaar is die vrektes van 'n hele werpsel heel seldsaam: die vrektes bereik hier slegs 29%. Teen hierdie tyd het die ervaring van die tierwyfie en die sosiale stabiliteit in die territorium waar die welpies gebore is hul oorlewingskanse aansienlik verbeter. 'n Gebied wat lank deur dieselfde tiermannetjie bewoon en gepatrolleer word bied groter sekerheid vir die kleintjies se toekoms as 'n gebied wat onlangs deur 'n ander mannetjie verkry of voortdurend deur 'n aantal ander mannetjies begeer word. Dit is moeilik om die doodsoorsaak van wildlewende tiere presies vas te stel, omrede hierdie katsoort sku van aard is. Rondswerwende tiere is wel baie kwesbaar vir hongersnood en aanvalle deur spesiegenote en die mens. Tiere wat pas hul moeders verlaat het loop eweneens die risiko van hongersnood, slaags raak met ander diere en jagwonde opdoen.
Die gegewens wat in die Chitawan en Nagarhole Nasionale Parke versamel is kan die geraamde sterftesyfers in die volgende "klasse" tiere indeel: die jongste tiere (onder een jaar oud) is die kwesbaarste (40%), dan volg die rondswerwende tiermannetjies (35%) en tierwyfies (30%), en uiteindelik teelmannetjies (20%) en -wyfies (10%) wat wel hul eie grondgebied het. Jong, onvolgroeide tiere (een tot twee jaar oud) van albei geslagte het ook 'n lae vrektesyfer (10%). Die lewensverwagting is na raming 26 jaar in gevangenskap en tussen 8 tot 10 jaar in die natuur; die rekord by laasgenoemde is 15 en 'n half jaar. Die tier is vanaf sy veertiende lewensjaar onvrugbaar.
Chinese ballon insident van 2023
Die voorval het spanning tussen die VSA en die Volksrepubliek van China verhoog. Die voorval het die Amerikaanse minister van buitelandse sake, Antony Blinken, aangespoor om 'n diplomatieke besoek aan Beijing uit te stel, wat na verwagting sy eerste sedert 2018 sou wees. Dit het ook die betrekkinge tussen Kanada en China verder gespanne gelaat, aangesien Kanada die Chinese ambassadeur ontbied het weens die skending van die Kanadese lugruim. Op 3 Februarie het die Amerikaanse departement van verdediging aangekondig dat 'n tweede Chinese ballon oor Latyns-Amerika beweeg, wat volgens China ook aan hul behoort. Op 10 Februarie het die Lugmag nog 'n lugvoorwerp oor Amerikaanse grondgebied afgeskiet in opdrag van president Biden.
Geskiedenis van spioenasieballonne
Die gebruik van spioenasieballonne as 'n militêre tegnologie dateer uit die 19de en 20ste eeue, waartydens verskeie weermagte hulle in diens geneem het, insluitend die Verenigde State en die Sowjetunie tydens die Koue Oorlog. Ten spyte daarvan dat dit meestal uitgedien is deur die koms van beweegbare en verskuilde waarnemingsatelliete en hommeltuie, het ballonne sekere voordele behou, soos 'n laer koste van produksie en makliker ontplooiing. Die Amerikaanse departement van verdediging het in 2019 begin belê in die militêre gebruik van ballonne onder sy COLD STAR (Covert Long Dwell Stratospheric Architecture)-program.
Tegnologie wat deur China gebruik word
Gebaseer op inligting wat op 'n Volksbevrydingsleër verkrygingsportaal gevind is, word die ballon vermoedelik deur 'n burgerlike Chinese militêre kontrakteur vervaardig. 'n Ontleding deur Reuters van 'n artikel in 'n Chinese staatsbeheerde verdedigingstegnologie-joernaal wat in April 2022 gepubliseer is, het 'n groter belangstelling in militêre ballontegnologie getoon, wat daarop dui dat China "die vyand se lugverdedigingstelsel moet induseer en mobiliseer, wat die voorwaardes verskaf vir die implementering van elektroniese verkennings [en] assessering van lugverdedigingstelsels se vroeë waarskuwingsbespeuring en operasionele reaksievermoëns." Na die afskiet van die ballon het amptelike Chinese media 'n artikel gepubliseer deur 'n professor aan Beihang Universiteit en afgetrede senior kolonel in die Lugmag van die Volksbevrydingsleër, wat beweer dat die inkursie 'n strategievoorstel vervul het in sy 2014 referaat getiteld " Innoverende lugverdedigingstelsels: lang verblyf in die lug en kitsaanvalle", waarin hy beweer het lugskepe is die "beste keuse vir China om sy binnelandse lugverdedigingstelsel te bou".
Spanning tussen die VSA en China
Die ballonvoorval in 2023 het plaasgevind toe die verhouding tussen die VSA en China op hul laagste punt in dekades was, te midde van toenemende strategiese mededinging tussen die twee supermoondhede, insluitend in spioenasie en in kritieke ekonomiese en militêre sektore, insluitend halfgeleiers, kunsmatige intelligensie, lewenswetenskappe, 5G-telekommunikasie en kwantumrekenaars. Die ballonvoorval het gevolg op vorige Chinese regeringsaksies wat die VSA teiken, insluitend die Chinese diefstal van die ontwerpe vir die Lockheed Martin F-35 Lightning II sowat vyftien jaar tevore en suksesvolle Chinese regering-geborgde kuberaanvalle wat die Office of Personnel Management-sekuriteitsklaringlêers (2015), die gesondheidsorgmaatskappy Anthem (2015), en die Marriott International-stelsel (2018), teiken. In 2022 het die VSA en sy bondgenote streng bykomende uitvoerbeheermaatreels ingestel op die verkoop van "fundamentele tegnologieë" (insluitend gevorderde halfgeleierskyfies en verwante tegnologie) aan China, met die doel om Chinese militêre opbou te inhibeer. Die Biden-administrasie het ook probeer om voorsieningskettings in kritieke sektore onafhanklik van China te handhaaf.
Lewensiklus van die tier
Einde van die lewensiklus
In Nepal, nog altyd in Chitawan, toon navorsing oor meer as twintig jaar dat die gemiddelde tydperk waarin 'n individu voortplant by wyfies ietwat meer as ses jaar en by mannetjies minder as drie jaar is. Die gemiddelde aantal nakomelinge uit een wyfie wat onafhanklikheidstadium bereik is 4,54 en slegs 2 van hulle sal weer voortplant; uit een mannetjie is dit gemiddeld 5,83 wat onafhanklikheidstadium bereik en 1,99 nakomelinge wat weer sal voortplant. Die geslagsverhouding van die tier is in die orde van 1.
Die tier leef langer in die beskermende omgewing wat die dieretuin bied: vrektes deur hongersnood of wonde is baie seldsaam. Uit die 347 vrektes in Indiese dieretuine in die jaar 2000 is byna 20% van die gevalle toe te skryf aan asemhalingsprobleme (verstikking (asfiksie), tering (tuberkulose), longontsteking (pneumonie)), spysverteringsprobleme (ontsteking van die slymvlies van die maag (gastritis), ontsteking van die slymvliese van die maag en die dunderm (gastro-enteritis), maagswere, lewerontsteking (hepatitis), buikvliesontsteking (peritonitis)) of gedragsafwyking (kannibalisme, …). Die merendeel van die vrektes het tydens die winter plaasgevind en die vrektesyfer 2000 in die Indiese dieretuine was 8,26%.
Die invloed van gevangenskap
Die tier plant goed in gevangenskap voort. Party dieretuine wend hul tot voorbehoedmiddels of genadedood om die bevolkingsgetalle in toom te hou. Aan die ander kant weer kan teelsentra die welpies vroegtydig uit die moeder haal, sodat sy opnuut weer bronstig kan raak en hoogstens tot drie werpsels per jaar die lewe skenk. Terugteling, in situ-bewarings- en navorsingsprogramme (i.v.m. die biologie en gedrag) in sowel die natuur as gevangenskap dra elkeen hul deeltjie by om die tierbevolking aan die lewe te hou.
Om hierdie spesie op 'n volhoubare wyse te bewaar en gesond te hou, span dieretuine saam om die genetiese diversiteit van die eksemplare in gevangenskap te handhaaf deur teelprogramme van stapel te stuur: die Siberiese tier is byvoorbeeld die fokuspunt van die Europese teelprogram, European Endangered species Programme (EEP), en die Amerikaanse Species Survival Plan (SSP).
Op paring
Die Siberiese tiermannetjie kan in gevangenskap aanvallend teenoor die wyfie optree wanneer hulle mekaar teenkom, veral as sy hom nie geval nie.
Kunsmatige bevrugting
Voortplanting by tiere in gevangenskap is moontlik deur middel van kunsmatige bevrugting. Die hoofvoordeel is die gemaklike "oordra" van die saadselle van 'n eksemplaar in gevangenskap, sonder om die mannetjie en wyfie byeen te bring. Nog 'n voordeel is die versameling van saadselle by 'n wildlewende eksemplaar. By groot katte word saadselle verkry deur elektro-ejakulasie; die sperma kan dan teen kamertemperatuur, 4ºC of bevrore geberg word. Die ovulasie moet deur die veearts aangehelp word, wat byvoorbeeld geslagshormone (soos gonadotrofiene) by die wyfie inspuit. Kunsmatige bevrugting is egter selde 'n bekroonde sukses, waarskynlik vanweë die middelmatige gehalte van die saadselle. Die persentasie normale saadselle is ongeveer 50% by die Soematraanse tier en meer as 60% by die Siberiese tier2. Enkele kere geluk dragtigheid einduit wel wanneer vars saadselle binne die vagina of binne die baarmoeder gespuit word3. Laasgenoemde metode werk doeltreffender.
'n Europese spermbank vir die Soematraanse en Siberiese tier is in die jaar 2004 deur die Zoological Society of London in die lewe geroep. Navorsing deur die Centre for Cellular and Molecular Biology (CCMB) bevind die beweeglikheidsgrense van saadselle wat bevrore was is slegter (die saadselle beweeg stadiger en hulle bane is minder vlak), maar die vrugbaarheid van die saadselle self word nie aangetas nie.
Kruising
Op 'n heel toevallige of afgedwonge wyse kan die tier in gevangenskap soms met ander katagtiges voortplant wat hy nooit in die natuur sou teëkom nie, dikwels as gevolg van die aardrykskundige afstand- of gedragsverskil. Kruisings tussen subspesies (soos byvoorbeeld die Siberiese en Bengaalse tier) en met die leeu is bewys. Hierdie katkruisings, genaamd die lier (leeumannetjie met tierwyfie) en tierleeu (tiermannetjie met leeuwyfie), is oor die algemeen onvrugbaar. Seldsame gevalle van voortplanting van vroulike kruisings met 'n tier- of leeumannetjie is egter al aangeteken.
Virginia Tracy
Virginia Tracy (1874 – 4 Maart 1946) was 'n Amerikaanse aktrise en skryfster. Sy was bekend vir haar rolle in die rolprente The Queen of Sheba (1921), Nero (1922), The Shepherd King (1923), en The Net (1923).
Lewensiklus van die tier
Op werping
In die dieretuine word tierwyfies met 'n valkoog dopgehou, hetsy onder kamerabewaking of deur die aanwesigheid van sekere mense wat die tierwyfie self naby haar toelaat. Die geringste gesondheidsprobleem kan dan vasgestel word. Die fetus(se) kan byvoorbeeld vassit of in stuitligging (waar die fetus nie tydens die laaste weke gedraai het om met sy kop na onder te lê nie) of enige ander komplikasie verkeer. In die natuur beteken dit 'n gewisse dood vir die tierwyfie en haar welpies, maar in die gevangenskap is dit moontlik om 'n keisersnee uit te voer: die tierwyfie Tinka van die Servion-dieretuin is so gered. Die keisersnee maak egter die tepels seer en noop die dieretuin om die tierwelpies hans groot te maak.
Op aanteling
Verwerping van die welpies in gevangenskap is hoog; by besondere teelomstandighede (byvoorbeeld die blootstelling van die wyfie en haar welpies) is spanning nodig. Indien die wyfie nie haar kleintjies kan soog nie, moet hulle deur die instansies hans grootgemaak word en die tiermoeder se werk naboots. Die heilsame werking op die spysvertering en bloedsomloop wanneer die welpies deur die moeder skoongelek word, moet byvoorbeeld nageboots word deur 'n wattetjie in lou water te doop en aan te wend. Aanneming van die tierwelpies deur ander dierespesies soos deur 'n teef of varksog bied nog 'n moontlike uitweg.
Sierra Capri
Sierra Capri (gebore 8 September 1998) is 'n Amerikaanse aktrise.
Lewensiklus van die tier
Notas
2Stel hierteenoor 'n man (mens) s'n wat normaalweg gemiddeld 70% is.
3Baie hoë toedienings van saadselle is gebruik.
Suzanne Grandais
Suzanne Grandais (14 Junie 1893 – 1920) was 'n Franse aktrise. Sy was bekend vir haar rolle in die rolprente Le mystère des roches de Kador (1912), Suzanne, professeur de flirt (1916), en L'essor (1921).
Haliclona fragilis
Haliclona fragilis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Stephanie J. Block
Stephanie J. Block (gebore 19 September 1972) is 'n Amerikaanse aktrise. Sy is bekend vir haar rolle in die televisiereekse Homeland (2011), Orange Is the New Black (2013), en Madam Secretary (2014).
Clark Gregg
Clark Gregg (gebore 2 April 1962) is 'n Amerikaanse akteur, regisseur, en skrywer. Hy is bekend vir sy rolle in die rolprente Choke (2008) en The Avengers (2012), en in die televisiereekse The New Adventures of Old Christine (2006) en Agents of S.H.I.E.L.D. (2013).
Muurplaat
‘n Muurplaat in bouwerk is ‘n onderdeel van dakkonstruksie. Dit word plat gelê op die bokant van gemesselde mure en dien as plat vlak vir dakkappe of -balke. Die muurplaat word aan die muur veranker met draad binte wat in die muur vasgemessel is. Die dakkappe word op hul beurt aan die muurplaat vasgebind. Draadankers is noodsaaklik om te keer dat dakke in storms afgewaai word.
Rasionele ontwerp (Boukunde)
Rasionele ontwerp in boukunde vind plaas wanneer die empiriese reëls soos vervat in Nasionale Bouregulasies ontoereikend of ontoepaslik is. Rasionele ontwerp moet deur ‘n bevoegde persoon uitgevoer word. Dit behels gewoonlik prestasiebaseerde ontwerp van struktuur, dienste, brandveiligheid, termiese gedrag, ventilasie en akoestiek. Al die aspekte word gedek deur aparte SANS-standaarde. In die geval van byvoorbeeld termiese gedrag word weerdata, interne warmtelas soos ligte en mense, oriëntasie en soninvalshoeke, vensters en die isolasiewaarde en warmtekapasiteit van die mure, dak en vloere van die gebou in ag geneem. Rekenaarprogramme word hiervoor gebruik met die digitale tekeninge as model.
Tram-Anh Tran
Tram-Anh Tran (gebore 17 April 1979) is 'n Amerikaanse aktrise. Sy is bekend vir haar rolle in die televisiereekse One Life to Live (1968) en Ghostwriter (1992).
Francis de Wolff
Francis de Wolff (7 Januarie 1913 – 18 April 1984) was 'n Engelse akteur. Hy was bekend vir sy rolle in die rolprente A Christmas Carol (1951), Moby Dick (1956), The Hound of the Baskervilles (1959), en From Russia with Love (1963).
Rudolf Platte
Rudolf Platte (12 Februarie 1904 – 18 Desember 1984) was 'n Duitse akteur. Hy was bekend vir sy rolle in die rolprente I by Day, You by Night (1932) en Tante Wanda aus Uganda (1957).
Moringa ruspoliana
Moringa ruspoliana is 'n struik of 'n boom wat deel is van die Moringaceae familie. Die plant is inheems aan Ethiopië en Somalië.
Évelyne Grandjean
Évelyne Grandjean (gebore 7 April 1939) is 'n Franse aktrise en skryfster. Sy is bekend vir haar rolle in die rolprente Take It from the Top (1978) en The Door, en in die televisiereeks Heidi (2015).
Thuy Trang
Thuy Trang (14 Desember 1973 – 3 September 2001) was 'n Amerikaanse aktrise. Sy was bekend vir haar rolle in die rolprente The Crow: City of Angels (1996) en Spy Hard (1996), en in die televisiereeks Mighty Morphin Power Rangers (1993).
Parkwood
Parkwood is noord van die Dieretuinpark weerskante van Jan Smutsrylaan geleë. Die eerste huis in die voorstad is in 1901 gebou. Uitbreiding 1 is aangelê op die plaas Braamfontein No. 11 en op 25 Februarie 1959 geproklameer, op grond wat vroeër deel gevorm het van Sachsenwald (Saxonwold).
Chris Yen
Chris Yen (gebore 4 Augustus 1974) is 'n Amerikaanse aktrise. Sy is bekend vir haar rolle in die rolprente Black Rose Academy (2004), Adventures of Johnny Tao (2007), A Good Day to Be Black & Sexy (2008), en Give 'em Hell Malone (2009).
Waterloo, België
Waterloo (uitgespreek [watəʀˈloː], Waals: Waterlô) is 'n dorp en munisipaliteit in België. Dit is in die gewes Wallonië in die provinsie Waals-Brabant geleë. Die munisipaliteit het 'n bevolking van 29 731 (2011-sensus) en beslaan 'n oppervlak van 21,03 km².
Die Slag van Waterloo
Die Slag by Waterloo het op Sondag, 18 Junie 1815 naby Waterloo plaasgevind. Tydens die slag is die Franse Ryk onder Napoleon Bonaparte deur die Pruisiese en die Anglo-geallieerde leërs verslaan. Die nederlaag bring 'n einde aan Napoleon se heerskappy as die Franse keiser. Na die slag het Napoleon aan die Britte oorgegee en is hy na die eiland Sint Helena verban, waar hy in 1821 oorlede is.
Die slagveld is vandag in België, sowat agt myl (12 km) suidoos van Brussel, en sowat 'n kilometer (1,6 km) van die munisipaliteit van Waterloo.
Vroueregte
Vroueregte is die regte en aansprake wat aan vroue en meisies in 'n bepaalde gemeenskappe toegestaan of deur hulle opgeëis word. Hierdie regte kan in wetgewing verskans wees, maar kan ook in mense se gedrag en gebruike waargeneem word. Mense wat vir vroueregte veg word vroueregte-aktiviste genoem.
Tipiese vroueregte wat nie altyd universeel aanvaar word nie, sluit in:
Moringa rivae
Moringa rivae is 'n struik wat deel is van die Moringaceae familie. Die plant is inheems aan Ethiopië, Kenia en Somalië. Die spesie het twee subspesies:
Vroueregte
VN-vroueverdrag
Diskriminasie teen vroue word as volg in die verdrag gedefinieer:
Moringa stenopetala
Moringa stenopetala is 'n struik wat deel is van die Moringaceae familie. Die plant is inheems aan Ethiopië en Kenia.
Vroueregte
VN-vroueverdrag
Alle vorme van onderskeid, uitsluiting of beperking op grond van geslag, wat die uitwerking het, of ten doel het om die erkenning, die genietinge of die uitoefening van vroue se menseregte en die fundamentele vryhede op politieke, ekonomiese, sosiale of kulturele gebied, op die terrein van burgerregte of welke ander gebied ook al, op die grondslag van gelykheid tussen mans en vroue aan te tas of na te kom.
Lande wat die verdrag onderteken het, is verplig om "toepaslike maatreëls" te neem om seker te maak dat vroueregte geïmplementeer en beskerm word.
Haliclona glacialis
Die spons behoort tot die genus Haliclona en tot die familie Chalinidae. Die wetenskaplike naam van die spesie is die eerste keer geldig gepubliseer in 1886 deur Ridley & Dendy.
Sarah Grappin
Sarah Grappin (gebore 11 Augustus 1978) is 'n Franse aktrise. Sy is bekend vir haar rolle in die rolprente Je t'aime, je t'adore (2003), Nocturnes (2006), ''Ah! La libido (2009), en Pitchipoï'' (2014).
Moringa pygmaea
Moringa pygmaea is 'n boom wat deel is van die Moringaceae familie. Die plant is endemies aan Somalië.
Moringa concanensis
Moringa concanensis is 'n boom wat deel is van die Moringaceae familie. Die plant is inheems aan Indië en Pakistan.
Jeonbuk Hyundai Motors
Jeonbuk Hyundai Motors is 'n Suid-Koreaanse sokkerklub in die stad Jeollabuk-do. Jeonbuk Hyundai Motors is in 1994 gestig.
Rhodesgras
Rhodesgras (Chloris gayana) is 'n grasspesie uit die Serengeti-gebied wat in die 19de eeu deur Franse Morawiese sendelinge na die distrik van Queenstown ingevoer is. Dit is later deur Cecil John Rhodes gekweek by Groote Schuur. Dit is 'n sagte blaarryke, meerjarige rankende somersgras wat tot 2 meter hoog kan groei. Die soetgras se saad is milddadig en dit kan ook deur aktief groeiende bogrondse lopers versprei. Dit is 'n waardevolle oorjarige gras vir hooi en somerweiding waar dit genoeg reën. Dit was egter onsuksesvol in Zimbabwe en ander gebiede wat hoog geleë is
Madlaine Traverse
Madlaine Traverse (1 Augustus 1875 – 7 Januarie 1964) was 'n Amerikaanse aktrise. Sy was bekend vir haar rolle in die rolprente The Poor Little Rich Girl (1917), The Splendid Sin (1919), The Tattlers (1920), en The Spirit of Good (1920).
Rhodesgras
Landbou
Die beweidingskapasiteit is goed:
Haliclona friabilis
Haliclona friabilis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Haliclona en tot die familie Chalinidae. Die wetenskaplike naam van die spesie is die eerste keer geldig gepubliseer in 1956 deur Lévi.
Erich Ponto
Erich Ponto (14 Desember 1884 – 14 Februarie 1957) was 'n Duitse akteur en skrywer. Hy was bekend vir sy rolle in die rolprente The Hound of the Baskervilles (1937), Schneider Wibbel (1939), The Third Man (1949), en Sky Without Stars (1955).
Donald Wolfit
Donald Wolfit (20 April 1902 – 17 Februarie 1968) was 'n Engelse akteur en skrywer. Hy was bekend vir sy rolle in die rolprente Svengali (1954), Room at the Top (1959), Lawrence of Arabia (1962), en Becket (1964).
Lachenalia buchubergensis
Lachenalia buchubergensis is 'n meerjarige blomdraende plant en geofiet en is deel van die Sukkulente Karoo. Die spesie is inheems aan die Noord-Kaap en Namibië. Dit kom in die Richtersveld in die Oranjeriviervallei en in die suidweste van Namibië voor, waar meer as 50% van die plant voorkom. Die populasie in Suid-Afrika word bedreig deur oorbeweiding.
Haliclona glaberrima
Haliclona glaberrima is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Metronoom
'n Metronoom is 'n musiekinstrument wat gebruik word om tempo aan te gee deur die aangegewe maat van musiek hoorbaar af te tik. Dit kan gestel kan word om teen verskillende snelhede te tik. Die tradisionele metronoom is 'n horlosieagtige toestel, terwyl elektroniese variante ook beskikbaar is. Musiekonderwysers gebruik gewoonlik 'n metronoom om leerlinge te help om nie van die voorgeskrewe maat af te wyk nie.
Haliclona glaberrima
Die spons behoort tot die genus Haliclona en tot die familie Chalinidae. Die wetenskaplike naam van die spesie is die eerste keer geldig gepubliseer in 1897 deur Topsent.
Metronoom
Die woord "metronoom" is van af Grieks: metron = maat, en nomos = wet.
Lachenalia bulbifera
Lachenalia bulbifera is 'n meerjarige blomdraende plant en geofiet en is deel van die fynbos. Die spesie is endemies aan die Wes-Kaap.
Kindheidsevangelie van Tomas
Die Kindheidsevangelie van Tomas is 'n Nuwe Testamentiese Apokriewe skrif en handel oor goed wat Jesus in sy kinderjare gedoen en gesê het; vanaf sy vyfde tot sy twaalfde jaar. Die skrywer van die boek is onbekend en daar word vermoed dat die boek tussen 150 en 175 n.C. geskryf is. Dit was oorspronklik in Grieks geskryf maar later na dertien ander tale vertaal.
David A. Gregory
David A. Gregory (gebore 19 Augustus 1985) is 'n Amerikaanse akteur en skrywer. Hy is bekend vir sy rolle in die rolprent How Do You Know (2010) en in die televisiereekse One Life to Live (1968), Deception (2013), en Constantine (2014).
Haliclona hispidula
Haliclona hispidula is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Haliclona en tot die familie Chalinidae. Die wetenskaplike naam van die spesie is die eerste keer geldig gepubliseer in 1897 deur Topsent.
Haliclona irregularis
Haliclona irregularis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Haliclona en tot die familie Chalinidae. Die wetenskaplike naam van die spesie is die eerste keer geldig gepubliseer in 1924 deur Brøndsted.
Nicolas Frochot
Nicolas Thérèse Benoît Frochot (* 20 Maart 1761 in Dijon, † 29 Julie 1828 in Rouvres-sur-Aube) was 'n hoë Franse funksionaris, staatsraadlid en die eerste prefek van die département Seine. Hy is in afdeling 37 van die bekende Paryse Père-Lachaise-begraafplaas ter ruste gelê.
New Queer Cinema
New Queer Cinema is ’n term wat in 1992 eerste deur die akademikus B. Ruby Rich gebruik is in die tydskrif Sight & Sound vir ’n beweging in die vroeë 1990's van onafhanklike rolprente met ’n LGBT-tema. Die woord "queer" in die term kom uit die akademiese letterkunde van die 1980's en 1990's as ’n oorkoepelende manier om gay, lesbiese, biseksuele en transgender identiteit en ondervindings te beskryf, en ook om ’n vorm van seksualiteit te definieer wat veranderlik is en teen die tradisionele begrippe van seksualiteit indruis.
Sedert 1992 word die verskynsel ook deur ander akademici omskryf en gebruik om verskeie ander rolprente te beskryf wat sedert die 1990's uitgereik is. Prente van die New Queer Cinema-beweging deel ’n paar temas, soos die verwerping van heteroseksualiteit as die norm en die lewens van LGBT-mense wat aan die rand van die gemeeskap woon.
Oorsig
In haar 1992-artikel lewer Rich kommentaar op die sterk gay en lesbiese teenwoordigheid op die vorige jaar se rolprentfeeste en skep sy die term "New Queer Cinema" om ’n groeiende beweging van prente met soortgelyke temas te beskryf wat gemaak word deur gay en lesbiese onafhanklike rolprentmakers, hoofsaaklik in Noord-Amerika en Engeland.
Christelike mitologie
thumb|200px|Sint Joris en die Draak, deur Gustave Moreau, 1889-'90.
Christelike mitologie is die mites wat verbind word met die Christendom. Die term omvat 'n groot verskeidenheid legendes en verhale, veral dié wat as heilige verhale beskou word. Mitologiese temas en elemente kom deur die hele Christelike letterkunde voor, insluitende herhalende mites soos die klim van 'n berg, gevegte, reise na die onderwêreld, vertellings van 'n god wat sterf en herrys, vloedmites, stories oor die stigting van 'n stam of stad, en mites oor groot helde (of heiliges) van die verlede, die paradys en selfopoffering.
New Queer Cinema
Oorsig
Hoewel die beweging nie met enige politieke party geïdentifiseer het nie, was New Queer Cinema-flieks altyd radikaal omdat hulle aannames oor identiteit, gender, klas, familie en die gemeenskap probeer uitdaag en omverwerp het. Die regisseur Jennie Livingston se 1991-dokumentêr Paris Is Burning het nog ’n subkultuur aan gehore bekendgestel: dié van New York se fopdosserdanse en -huise en van die gekleurde mense daarvan. Dit was waarskynlik ’n ondergrondse wêreld waarmee min Amerikaners vertroud was. Estetika en oordadigheid is allerbelangrik in drag-vertonings en -kompetisies. Gestileerde vogue-danse was ook sentraal daaraan, en dit het die popikoon Madonna se vertonings merkbaar beïnvloed.
Christelike mitologie
Verskeie skrywers het dit ook al gebruik om te verwys na ander mitologiese en allegoriese elemente wat in die Bybel voorkom, soos die storie van die leviatan (watermonster). Die term is ook al gebruik vir mites en legendes van die Middeleeue, soos die storie van Sint Joris en die draak, die stories van koning Arthur en sy ridders van die ronde tafel, en die legendes van die Parsival. Baie kommentators het John Milton se epiese gedig Paradise Lost as Christelike mitologie geklassifiseer. Die term is ook al toegepas op moderne stories wat om Christelike temas en motiewe wentel, soos die werk van C.S. Lewis, J.R.R. Tolkien, Madeleine L'Engle en George MacDonald.
New Queer Cinema
Oorsig
In die prente is ook dikwels verwys na die vigskrisis van die 1980's, en kommentaar is dikwels gelewer oor die feit dat die administrasie van Ronald Reagan nie doeltreffend op die vigsepidemie gereageer het nie asook oor die sosiale stigma wat die gay gemeenskap ervaar het. Inaggenome die relatiewe gebrek aan verwysings na vigs in hoofstroomrolprente, is die werk van New Queer Cinema deur die gay gemeenskap geprys as ’n welkome korreksie van ’n geskiedenis van die onderverteenwoordiging en stereotipering van gays en lesbiërs.
Christelike mitologie
Deur die eeue het die Christendom in baie verskillende denominasies verdeel. Nie al dié denominasies het dieselfde stel heilige verhale nie. So sluit die boeke wat deur die Rooms-Katolieke Kerk en die Oosters-Ortodokse Kerk aanvaar word, 'n aantal tekste en stories in (soos dié wat in Judit en Tobit vertel word) wat die Protestantse kerke nie as kanonieke werke aanvaar nie.
New Queer Cinema
Oorsig
Van die prente wat Rich genoem het, is Todd Haynes se Poison (1991), Laurie Lynd se RSVP (1991), Isaac Julien se Young Soul Rebels (1991), Derek Jarman se Edward II (1991), Tom Kalin se Swoon (1992) en Gregg Araki se The Living End (1992). Al dié prente het eksplisiete gay en lesbiese hoofkarakters en onderwerpe, uitbeeldings van of verwysings na gay seks en ’n uitdagende en dikwels antagonistiese benadering tot die heteroseksuele kultuur.
Christelike mitologie
Houdings
In sy breedste akademiese sin beteken die woord "mite" eenvoudig 'n tradisionele storie. Baie geleerdes beperk egter die term tot heilige stories. Folkloriste gaan dikwels verder en definieer mites as "stories wat geglo word waar is, gewoonlik heilig, wat in die verre verlede afspeel of in ander wêrelde of dele van die wêreld, en met buitemenslike, onmensike of heroïese karakters".
New Queer Cinema
Oorsig
Dié regisseurs het hul prente gemaak in ’n tyd toe die nuwe uitdagings van die vigskrisis die gay gemeenskap in die gesig gestaar het. Dit was ook die tyd van ’n konserwatiewe politieke golf wat teweeggebring is deur die Reagan-admininistrasie in Amerika en die regering van Margaret Thatcher in Brittanje. Jarman self het in 1986 gehoor hy het vigs en is in 1994 op die ouderdom van 52 oorlede. Sy openbare bevordering van gay regte en gelykheid het hom gevestig as ’n invloedryke aktivis in die LGBT-gemeenskap.
Christelike mitologie
Houdings
Die antieke Griekse woord muthos, waarvandaan "mite" kom, beteken "story, vertelling". Teen die tyd van Christus het muthos die konnotasie begin aanneem van "fabel, fiksie," en vroeë Christelike skrywers het dit dikwels vermy om 'n storie van die kanonieke Skrif 'n mite te noem. Paulus waarsku Timoteus om weg te bly van "onheilige en sinlose verdigsels" (of mites: bebēthous kai graōdeis muthous).
New Queer Cinema
Ontwikkeling
Sedert die begin van die 2010's het ’n aantal LGBT-rolprentmakers, onder andere Rose Troche en Travis Mathews, ’n nuwer neiging in LGBT-prente geïdentifiseer waarin die invloed van New Queer Cinema ontwikkel het in ’n meer universele trefkrag by gehore.
Christelike mitologie
Houdings
thumb|200px|Sint Brendanus se reis, uit 'n [[Duitse manuskrip.]] Dié negatiewe betekenis van "mite" het oorgespoel na die alledaagse skryfkuns. Sommige moderne Christelike geleerdes en skrywers het probeer om die term buite die akademie te "rehabiliteer" en het stories in die kanonieke Skrif (veral die verhaal van Christus) as "ware mite" beskryf; voorbeelde sluit in C.S. Lewis en Andrew Greeley. Verskeie moderne Christelike skrywers soos Lewis het elemente van die Christendom, veral die storie van Christus, beskryf as "mite" wat ook "waar" ("ware mite") is.
New Queer Cinema
Ontwikkeling
Rich het die opkoms van prente soos Brokeback Mountain, Milk en The Kids Are All Right, hoofstroomtreffers van die laat 2000's, geïdentifiseer as ’n sleuteloomblik in die ontwikkeling van die genre, terwyl beide Troche en Mathews Stacie Passon se 2013-prent Concussion uitgesonder het. Laasgenoemde is ’n fliek oor ontrouheid in die huwelik waarin die feit dat die sentrale karakter lesbies is, ’n relatief klein aspek van die storie uitmaak – die hooftema is die maniere waarop enige langtermynverhouding vol probleme of onvervullend word, ongeag die geslag van die paar. Die Franse prent Blue Is the Warmest Colour wat in 2013 die Palme d'Or op die Cannes-rolprentfees gewen het, is ook al as ’n voorbeeld genoem.
Christelike mitologie
Houdings
Ander skrywers maak beswaar teen die beskrywing van Christelike onderwerpe as mites om 'n verskeidenheid redes: die assosiasie van mite met politeïsme, die gebruik van die term om valsheid of 'n gebrek aan geskiedkundigheid aan te dui  en die gebrek aan 'n vasgestelde definisie van "mite". As voorbeelde van Bybelse mites noem Every die skeppingsverhaal in Genesis 1 en 2, en die storie van Eva se verleiding.
New Queer Cinema
Regisseurs
duimnael|160px|Gus van Sant, die regisseur van Mala Noche, My Own Private Idaho, Even Cowgirls Get the Blues, Elephant en Milk.
Christelike mitologie
Houdings
Die Christelike tradisie het baie stories wat nie uit kanonieke bronne kom nie, maar steeds oor Christelike temas handel. Dié niekanonieke Christelike mites sluit in legendes, volksverhale en uitbreidings op kanonieke Christelike mitologie. Legendes was uiters volop in die Middeleeuse letterkunde. Voorbeelde sluit in hagiografieë (geskiedenisse van heiliges), soos die stories van sint Joris of sint Valentyn.
New Queer Cinema
Regisseurs
duimnael|160px|Ian McKellen, wat in Gods and Monsters en Apt Pupil te sien was.
Christelike mitologie
Houdings
Nog 'n voorbeeld is die historiese, heiligverklaarde Brendanus van Clonfort, 'n 6de-eeuse Ierse kerkman en stigter van kloosters. Rondom dié ware karakter is 'n storie geweef wat waarskynlik legendaries eerder as histories is: die Navigatio of "Reis van Brendanus". Die legende bespreek mitiese voorvalle in die sin van bonatuurlike ontmoetings. In dié vertelling kom Brendanus en sy skeepskamerade seemonsters teen, asook 'n paradyseiland, 'n drywende yseiland en 'n rotseiland wat deur 'n heilige hermiet bewoon word. Mense wat die vertellings glo, probeer steeds "Brendanus se eilande" in ware geografie identifiseer. Die reis is herskep deur die Britse ontdekkingsreisiger Tim Severin, wat gesê het daar is walvisse, ysberge en die eiland Rockall op dié roete.
Volksverhale vorm 'n groot deel van die niekanonieke Christelike tradisie. Folkloriste definieer volksverhale (in teenstelling met "ware" mites) as stories wat deur die vertellers daarvan as suiwer fiksie beskou word, en dikwels 'n spesifieke plek of tyd ontbreek. Een gewilde volksverhaal is dié van die Berouvolle Sondaar (geklassifiseer as tipe 756A, B en C in die Aarne-Thompson-Uther-indeks van storietipes); nog 'n gewilde een gaan oor 'n slim sterflike wat die duiwel uitoorlê. Nie alle geleerdes aanvaar die folkloristiese gebruik om die terme "mite" en "volksverhaal" te gebruik vir verskillnde soorte tradisionele vertellings nie.
Die Christelike tradisie is ook vol gewilde stories wat uitbrei op die kanonieke geskrifte. Volgens 'n Engelse volksgeloof kry sekere kruie hulle helende krag van die feit dat hulle gebruik is om Christus se wonde op Golgota te heel. In dié geval verskaf 'n niekanonieke storie 'n verbintenis met 'n niekanonieke vorm van folklore, naamlik volksmedisyne.
Ander voorbeelde
thumb|200px|[[Dante en Beatrice kyk na die hoogste hemel in dié illustrasie vir Dante se Goddelike Komedie, deur Gustave Doré (1832-'83). Paradiso, kanto 31.]]
Voorbeelde van (1) Christelike mites wat nie in die kanon genoem word nie en (2) letterkundige en tradisionele uitbreidings van kanonieke Christelike mitologie:
Zoroastrisme
Sommige geleerdes glo baie elemente van Christelike mitologie, vral die lineêre uitbeelding van tyd, het hulle oorsprong in die Persiese godsdiens Zoroastrisme. Mary Boyce, 'n kenner van Zoroastrisme, skryf: "Zoroaster het dus eerste die leerstellings verkondig van 'n individuele oordeel, die hemel en die hel, die toekomstige herrysenis van die liggaam, die algemene Laaste Oordeel, en 'n ewige lewe vir die herenigde siel en liggaam. Dié leerstellings het bekende geloofselemente vir 'n groot deel van die mensdom geword, danksy lenings by die Judaïsme, Christendom en Islam."
Mircea Eliade glo die Jode het 'n sin van lineêre tyd gehad voordat Zoroastrisme hulle beïnvloed het. Hy skryf egter: "'n Aantal ander Joodse godsdiensidees is in Iran ontdek, aangepas of gesistematiseer". Dié idees sluit in dualisme tussen goed en sleg, 'n geloof in 'n toekomstige redder en opstanding, en 'n "optimistiese eskatologie wat die eindelike seëviering van die Goeie verkondig".
Die Zoroastristiese konsepte Ahriman, Amesha Spentas, Yazatas en Daevas het moontlik aanleiding gegee tot die Christelike begrippe Satan, aartsengele, engele en demone.
Boeddhisme en ander
In Boeddhistiese mitologie probeer die demoon Mara die historiese Boeddha, Siddhartha Gautama, se aandag aflei voordat hy verligting kan bereik. Huston Smith, 'n professor in filosofie en 'n skrywer oor vergelykende godsdiens, merk die ooreenkoms tussen Mara se versoeking van die Boeddha voor sy vergeesteliking en Satan se versoeking van Christus voor sý vergeesteliking.
In die boek Openbaring sien die skrywer 'n visioen van 'n swanger vrou in die lug wat deur 'n groot vuurrooi draak gevolg word. Die draak wil haar kind verslind sodra sy die lewe skenk, maar die kind is "weggeruk na God en na sy troon toe". Dit lyk soos 'n allegorie vir die oorwinning van die Christendom: Die kind verteenwoordig vermoedelik Christus; die vrou verteenwoordig dalk God se volk van die Ou en Nuwe Testament (wat Christus geproduseer het); en die draak simboliseer Satan, wat Christus teenstaan. Volgens Katolieke geleerdes kon die beelde in dié allegorie geïnspireer gewees het deur 'n heidense mitologie: "Dit stem ooreen met 'n wydverspreide mite deur die hele antieke wêreld dat 'n godin wat met 'n redder swanger is, deur 'n vreeslike monster gejaag word; deur 'n wonderbaarlike tussenkoms skenk sy die lewe aan 'n seun, wat dan die monster doodmaak."
Mitiese temas en tipes
thumb|links|200px|Die eerste dag van die Skepping, deur Jean Colombe uit die Heures de Louis de Laval.
Akademiese studies van mitologie definieer mitologie dikwels as gewaardeerde stories wat 'n gemeenskap se bestaan en wêreldorde verduidelik: die vertellings van 'n gemeenskap se skepping, oorsprong en fondamente, hulle god(e), oorspronklike helde, die mens se verbintenis met die "goddelike" en hulle verhale van eskatologie (wat in die "hiernamaals" gebeur). Dit is 'n baie algemene omskrywing van sommige van die basiese heilige stories met dié temas.
Genesis 1-2:3
In die eerste teks van die Skepping (Genesis 1-2:3) word die Skepper genoem Elohim (vertaal as "God"). Hy skep die heelal oor ses dae en skep elke dag iets nuuts: Eers skei Hy dag en nag; dan skep Hy die gewelf om "die waters onder die gewelf" te skei van "die waters bo die gewelf"; dan skei Hy die droë grond en die waters; Hy skep dan plante op die grond; dan plaas Hy die son, maan en sterre in die lug; hierna skep Hy swemmende en vlieënde diere; dan skep Hy landdiere; en eindelik skep Hy die man en vrou "na sy eie beeld". Op die sewende dag rus God en verskaf Hy die rede om op die Sabbat te rus.
Genesis 2:4-3:24
Die tweede skeppingsmite in Genesis verskil op 'n paar belangrike maniere van die eerste. Hier is die Skepper Yahweh elohim (algemeen vertaal as "Here God", hoewel Jahweh eintlik die persoonlike naam van die God van Israel is nie Here beteken nie).
Dié mite begin met die woorde: "Toe die Here God die aarde en die hemel gemaak het, was daar nog nie enige struike op die aarde nie en het daar ook nog nie enige groenigheid opgeskiet nie, want die Here God het dit nog nie op die aarde laat reën nie ..." (Genesis 2:4-5). Dit beskryf dan hoe Jahweh 'n man met die naam Adam uit stof vorm. Jahweh skep die tuin van Eden as 'n tuiste vir Adam en verbied Adam om te eet van die boom van alle kennis in die middel van die tuin (langs die boom van die lewe).
'n Slang verlei Eva om van die boom van alle kennis te eet, en sy doen dit. Sy bied dit ook aan Adam om te eet. As straf dryf Jahweh die paartjie uit die tuin uit en "om die toegang tot die boom van die lewe te bewaak, het Hy oos van die tuin van Eden gerubs gesit, en ook 'n vlammende swaard wat heen en weer beweeg". God sê Hy moet die mens uit die tuin uitdryf, wat hulle het soos Hy geword wat goed en kwaad ken en nou staan net die ewige lewe tussen hulle en godheid: ""“Die mens het nou soos een van Ons geword deurdat hy alles kan ken. As hy nou maar net nie sy hand uitsteek en die vrug van die boom van die lewe vat en daarvan eet en altyd bly lewe nie!”" (Genesis 3:22)."
Hoewel die teks in Genesis nie die verleidelik slang as Satan identifiseer nie, stel die Christelike tradisie die twee gelyk aan mekaar. Dié tradisie vind uiting in niekanonieke Christelike "mites" soos John Milton se Paradise Lost.
Bestyging van die berg
200px|thumb|Jesus se [[Bergpredikasie, soos uitgebeeld deur Carl Bloch.]]
Volgens Lorena Laura Stookey is daar in baie mites 'n heilige berg wat 'n "plek van onthullings" is: "In mites is die bestyging van die heilige berg 'n spirituele reis, met die belofte van reiniging, insig, wysheid of heilige kennis." As voorbeelde van dié tema sluit Stookey in die onthulling van die Tien Gebooie op die berg Sinai, Christus se bestyging van 'n berg om sy Bergpredikasie te lewer en Christus se opstyging na die hemel vanaf die Olyfberg.
Axis mundi
Baie mitologieë sluit 'n "middel van die wêreld" in, wat dikwels ook die heilige plek van die skepping is; dit is dikwels in die vorm van 'n boom, 'n berg of 'n ander regop voorwerp wat dien as 'n axis mundi, of "as van die wêreld". 'n Paar geleerdes het die Christelike verhaal van die kruisiging op Golgota verbind met die tema van 'n kosmiese middelpunt. In sy Creation Myths of the World sê David Leeming dat die kruis in die Christelike storie van die kruisiging dien as "die axis mundi, die middelpunt van 'n nuwe skepping".
Volgens 'n tradisie in die folklore van die Oosterse Christendom is Golgota die spits van die kosmiese berg in die middel van die wêreld en die plek waar Adam geskep én begrawe is. Volgens dié tradisie het Christus se bloed met die kruisiging geval op die skedel van Adam, wat aan die voet van die kruis begrawe was, en dit hom verlos van sy sonde. George Every bespreek die verband tussen die kosmiese middelpunt en Golgota in sy boek Christian Mythology en sê die beeld van Adam se skedel onder die kruis kom voor in baie Middeleeuse beskrywings van die kruisiging.
In Creation Myths of the World suggereer Leeming dat die tuin vn Eden ook as 'n wêreldmiddelpunt beskou kan word.
Gevegsmites
Baie Nabye Oosterse godsdienste sluit 'n storie in oor 'n geveg tussen 'n goddelike wese en 'n draak of ander monster wat chaos verteenwoordig – 'n tema wat byvoorbeeld in die Enoema Elisj aangetref word. Verskeie geleerdes noem dié soort verhaal 'n "gevegsmite".
Sommige geleerdes meen die antieke Israeliete het die gevegsmite geïnkorporeer in hulle godsdienstige uitbeeldings, soos die figure van Leviatan en Rahab (Jesaja 51:9-10) en die uitbeelding van vyande soos die farao en Nebukadnesar. Die idee van Satan as God se teenstander kon ook onder invloed van die gevegsmite ontwikkel het. Geleerdes het al voorgestel Openbaring gebruik gevegsmites in sy beskrywings van kosmiese konflik.
Afdaling na die onderwêreld
thumb|200px|Die foltering van die hel, soos uitgebeeld in die Petites Heures de Jean de Berry, 'n 14de-eeuse geïllustreerde manuskrip.
Volgens David Leeming in The Oxford Companion to World Mythology is die foltering van die hel 'n voorbeeld van die motief van die held se neerdaling na die onderwêreld, wat algemeen in baie mitologieë is. Volgens die Christelike tradisie het Christus ná sy dood na die hel neergedaal om die siele daar te red. Dié storie word vertel in die Evangelie volgens Nikodemus en kan die betekenis wees agter 1 Petrus 3:18-22.
Sterwende god
Baie mites, veral uit die Nabye Ooste, bevat 'n god wat sterf en weer opstaan; dié figuur word soms die "sterwende god" genoem. Die sterwende god word dikwels met vrugbaarheid verbind. 'n Paar skrywers, onder andere Frazer, het al voorgestel die Christusverhaal is 'n voorbeeld van die "sterwende god"-tema. In die artikel "Dying god" in The Oxford Companion to World Mythology merk David Leeming op dat Christus beskou kan word as die brenger van vrugbaarheid, hoewel van 'n spirituele eerder as 'n fisieke soort.
In sy preek in 2006 vir Sakramentsdag het pous Benedictus XVI die ooreenkoms genoem tussen die Christelike verhaal van die opstanding en heidense mites van 'n god wat sterf en opstaan: "In dié mites reik die siel van die menslike persoon in 'n sekere sin uit na daardie Godgemaakte man wat, deur tot die dood aan 'n kruis verneder te word, op dié manier die deur van die lewe vir ons almal geopen het."
Vloedmites
thumb|220px|links|'n Dronk Noag. Baie kulture oor die wêreld heen het mites oor 'n vloed wat die wêreld suiwer in voorbereiding vir hergeboorte. 'n Voorbeeld is die Bybelse storie van Noag. In The Oxford Companion to World Mythology sê David Leeming die vloed in die Bybelstorie, nes in ander vloedmites, dui 'n nuwe begin aan asook 'n tweede kans vir die skepping en menslikheid.
Stigtingsmites
Volgens Sandra Frankiel verskaf die rekords van Jesus se "lewe en dood, sy handelinge en sy woorde" die "stigtingsmites" van die Christendom. Frankiel beweer dié stigtingsmites is "struktureel soortgelyk" aan die skeppingsmites in ander godsdienste, omdat hulle die "spil is waarom die geloof draai en waartoe dit terugkeer", en dit verskaf die "betekenis" van die godsdiens en die "essensiële Christelike praktyke en houdings". Tom Cain gebruik die uitdrukking "stigtingsmites" in 'n breër sin om sulke stories in te sluit soos dié van die oorlog in die hemel en die sondeval van die mens; volgens hom is die "rampspoedige gevolge van ongehoorsaamheid" 'n deurdringende tema in Christelike stigtingsmites.
Haliclona intermedia
Haliclona intermedia is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Christelike mitologie
Stigtingsmites
Die Christelike mitologie van dié gemeenskap se stigting sal begin met Jesus en sy baie leringe, en dit sal die stories insluit van die dissipels wat die Christelike kerk begin het en van die gemeentes in die 1ste eeu. Dit kan beskou word as die stories in die vier evangelies en die Handelinge van die Apostels. Die helde van die eerste Christelike gemeenskap sal begin by Jesus, dié wat Hy uitverkies het, die twaalf apostels, en Maria.
Heldemites
In sy invloedryke werk van 1909 The Myth of the Birth of the Hero skryf Otto Rank die geboorte van baie mitiese helde volg 'n algemene patroon. Rang sluit die verhaal van Christus se geboorte in as 'n verteenwoordigende voorbeeld van dié patroon.
Volgens Mircea Eliade verbind een deurdringende mitiese tema helde met die verslaan van drake, 'n tema wat Eliade terugspeur na die "baie antieke kosmogonies-heroïese mite" van 'n geveg tussen 'n goddelike held en 'n draak. Hy haal die Christelike legende van sint Joris aan as 'n voorbeeld van dié tema. 'n Voorbeeld uit die Middeleeue kom van Dieudonné de Gozon, die derde grootmeester van die Ridders van Rhodos, wat bekend is daarvoor dat hy die draak van Malpasso verslaan het. Eliade skryf:
""Legende, soos algemeen was, het aan hom die eienskappe toegeken van sint Joris, wat beroemd was vir sy seëvierende geveg teen die monster. [...] Deur die eenvoudige feit dat hy as 'n held beskou is, is De Gozon geïdentifiseer met 'n kategorie, 'n argetipe, wat [...] hom toegerus het met 'n mitiese biografie waaruit dit onmoontlik was om 'n geveg met 'n reptielmonster te laat.""